Dalitovia

Dalitovia alebo nedotknuteľní alebo zriedkavo daliti (v sanskrite dalita – doslova: rozštiepený, rozbitý, rozpolený, roztrúsený) je najnižšia indická kasta. 

Pomenovanie nedotknuteľní vyjadruje ich sociálne postavenie v indickej spoločnosti. Dalitovia majú silné kolektívne vedomie. Ich spoločnosť je postavená hlavne na pracovnej sile, no sú permanentne okrádaní: trhom, vyššími triedami, sebou navzájom. Zároveň sú silne utláčaní psychicky a veľakrát aj fyzicky vyššími kastami.

Ide o osoby, ktoré vykonávajú práce, ktoré sú považované za rituálne znečisťujúce, a preto zakázané všetkým mimo radov pôvodného obyvateľstva. Sú to osoby stojace mimo rámec kastovej súpravy.  Byť mimo kasty značí nepatriť do spoločnosti bežných ľudí, a keďže sú nedotknuteľní značne diskriminovaní svojim stavom, mnohí prestupujú na budhizmus, islam a iné náboženstvá, kde neexistuje kastové delenie ako v hinduizme. 

K najväčším konverziám na budhizmus pomohol Ámbédkar. Dôvodom konverzií bolo predovšetkým znechutenie a nespokojnosť so spoločenským postavením, ktoré bolo dalitom prisúdené vyššími kastami. Brahmaizmus bol vnímaný ako príčina ich utrpenia a na základe toho bola hľadaná alternatívna viera.  V 80. rokoch sa utvorilo množstvo dalitských organizácií, ktoré sa živo uplatňujú v politickej sfére a snažia sa tiež o spoluprácu s moslimami. Dalitská tlač tvrdí, že až 80% indických moslimov je dalitského pôvodu, pretože v stredoveku prestupovali na islam hlavne nedotknuteľní. V tomto období, čiže v 80. rokoch 20. storočia, prestupuje množstvo dalitov na islam, kresťanstvo a budhizmus, z dôvodu nevyrovnaného postavenia.

Referencie

Iné projekty 

Spoločnosť v Indii
Kasty
Hinduizmus
Náboženstvo v Indii
Religionistika